Seeff verhuis na die hoofstrand | News24
Seeff verhuis na die hoofstrand
Nuus Foto: VERSKAF
MET sy eindelose strande, legendariese golwe en pragtige natuurskoon is Jeffreysbaai 'n juweel van 'n vakansiedorp.
Dié dorp het Gerrie en Laurika Nieuwenhuis, wie gereeld in die Oos-Kaap vakansie gehou het, se harte gesteel.
As dit by kuseiendomme kom, bied Jeffreysbaai die beste waarde vir geld. Dit was dus 'n natuurlike keuse vir die Nieuwenhuis-egpaar om na Jeffreysbaai te verhuis en hul eie eiendomsagentskap hier te open. Seeff Eiendomme het op 14 Februarie 2007 in 65 Da Gamaweg geopen waar die besigheid van krag tot krag gegroei het.
"Nou, na agt en 'n half jaar, het ons die geleentheid om deel van die bedrywighede en lekker atmosfeer in die sentrale besigheidsarea naby die hoofstrand te wees," sê Gerrie.
"Ons het op 1 Julie na die bekende Times Square gebou verhuis. Die gebou is sentraal naby die hoofstrand geleë en is omring met van die gewildste restaurante in die dorp, soos Tampa Bay Spur, Ocean Basket, Jé Vista Social Cafe, The Greek en Catch of the Day."
Die Seeff-groep het vir 2014 eiendomme van tot R1.75 miljoen daagliks om die uur verkoop. Seeff het oor die jare verskeie pryse by die Seeff prysuitdelings in die oos-Kaap opgeraap. Hulle het onder meer met die gesogte Ask Africa Orange-toekenning vir die Beste Kliëntediens in die Eiendomsagentskap-afdeling vir 2014/ 2015 weggestap.
Volgens Gerrie gaan hulle as 'n span poog om 2015 een van die bestes ooit te maak.
"As eienaars van die Seeff-agentskap in Jeffreysbaai beywer ons onsself om kliëntediens van hoë gehalte te lewer en u eiendom binne die kortste moontlike tyd en teen die hoogste moontlike prys te verkoop," sê Gerrie. "Ons kliënte word ons vriende en ons poog om die vriendskappe te behou. Ons nooi u vriendelik uit om u eiendom by ons kantoor te kom lys om te verkoop of te verhuur."
SMS u naam en adres na 082 372 9211 of stuur 'n epos na jeffreysbay@seeff.com en staan die kans om maandeliks 'n geskenkbewys van 'n restaurant by die hoofstrand te wen.
"Ons bedank al ons agente, kliënte, diensverskaffers en vriende vir hulle bystand die afgelope jare," sê Gerrie